32010R0334
L 102/21
SLUŽBENI LIST EUROPSKE UNIJE
22.04.2010.
UREDBA KOMISIJE (EU) br. 334/2010
od 22. travnja 2010.
o izmjeni Uredbe (EZ) br. 721/2008 o sastavu dodataka hrani za životinje
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
budući da:
(1)
Uredbom Komisije (EZ) br. 721/2008 (2) odobrava se pripravak crvene, karotenoidom bogate bakterije Paracoccus carotinifaciens kao dodatka hrani za losose i pastrve do 15. kolovoza 2018. godine. Taj dodatak hrani za životinje razvrstan je u kategoriju „osjetilni dodaci”, funkcionalna skupina „a ii. Bojila; tvari koje, kada se njima hrane životinje, pojačavaju boju hrane životinjskog podrijetla”.
(2)
Komisija je primila zahtjev za izmjenu uvjeta odobrenja u vezi sa sastavom dodatka hrani za životinje. Zahtjevu su priloženi odgovarajući podaci koji ga podupiru. Komisija je proslijedila taj zahtjev Europskoj agenciji za sigurnost hrane (dalje u tekstu „Agencija”).
(3)
Agencija je u mišljenju iz siječnja 2010. zaključila da zahtijevana izmjena ne bi utjecala na sigurnost i učinkovitost proizvoda (3).
(4)
Procjena izmijenjenog pripravka pokazuje da on zadovoljava uvjete za odobrenje predviđene člankom 5. Uredbe (EZ) br. 1831/2003.
(5)
Uredbu (EZ) br. 721/2008 treba stoga na odgovarajući način izmijeniti.
(6)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U Prilogu Uredbi (EZ) br. 721/2008, u trećem stupcu, „Sastav, kemijska formula, opis, analitička metoda”,
riječi
„-
10-15 g/kg adonirubina
-
3-5 g/kg kantaksantina”
zamjenjuju se riječima
„-
7-15 g/kg adonirubina
-
1-5 g/kg kantaksantina”.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 22. travnja 2010.